Document ID: /roh_data/filtered/fineweb-2-filterrobots_roh.jsonl.gz/59645

DA LUNSCH DAVENT: RTR ha chattà passa 200 RumantschAs a l’ester
- Gievgia, 4.6.2015, 12:44
DA LUNSCH DAVENT: RTR hat mehr als 200 Rätoromaninnen und Rätoromanen in der Fremde gefunden
Las Rumantschas ed ils Rumantschs èn derasads per l’entir mund. Radiotelevisiun Svizra Rumantscha (RTR) tschertga dapi il favrer tut ils Rumantschs a l’ester e fin uss avain nus chattà passa 200 persunas. Tgi che fa in clic sin la charta mundiala interactiva sin rtr.ch/dossiers po vesair, tgi che viva nua.
RTR ha organisà dus dis d’acziun nua che las audituras ed ils auditurs han pudì telefonar ed annunziar lur chars che vivan a l’ester. Bleras mammas han raquintà ch’i saja stà grev da laschar ir lur uffants e ch’ellas laschian savens encrescher. Insaquants han er udì dal project ed èn s’annunziads direct tar RTR. En tut ha RTR survegnì var 80 telefons e 50 annunzias per e-mail.